kardosdrur/scandi-wiki huggingface dataset:
Cato den yngre

Marcus Porcius Cato med tilnavnet Minor (den yngre) (født 95, død 12. april 46 f.Kr.) var en romersk statsmand. Bærer også tilnavnet Uticensis efter byen Utica, hvor han døde.

Han var oldebarn af Cato den Ældre og indtog en indflydelsesrig og agtet stilling som repræsentant for optimaterne. Før og under borgerkrigene optrådte han som en ubøjelig tilhænger af traditionelle republikanske dyder og idealer og rostes for hæderlighed og principfasthed. Således gik han under den catilinariske sammensværgelse ind for en hård linje imod oprørerne.

Skønt konservativ var han også modstander af "stærke mænd" inden for Senatets kreds, men han modarbejdede forgæves den generelle udvikling mod et diktatur. I den afgørende kamp mod Julius Cæsar i Nordafrika havde han en officerspost i optimaternes hær, men begik selvmord efter Cæsars sejr ved Thapsus.

Cato er af senere historikere blevet kritiseret som en politiker uden realitetssans og for en forældet politisk indstilling, men generelt er han anerkendt som idealist. 

Han var svigerfader til Cæsars morder Brutus.

Politikere fra Romerriget
Tjek fødselsår
Personer fra Romerriget der har begået selvmord
Zamakhshari

Abu-l Qasim Mahmud ibn Umar Zamakhshari (*1074 – †1143) var en middelalderlig, persisk videnskabsmand. Han blev født i Zamakhshar i Chorezmien (landet mellem Aralsøen og det Kaspiske hav), og han blev en berømt vismand af Mu'taziliskolen inden for Islam (som vil vise, at den græske filosofis logik og rationalisme er fornelig med Islam). Zamakhshari er mest kendt for sin Korankommentar. Han studerede ved Bukhara og Samarkand og var én af Baghdads juridisk kyndige. Han boede i mange år i Mekka, og derfor blev han kendt som Jar-illah (= "Guds nabo"). Senere vendte han tilbage til Khwarezmien, hvor han døde i hovedstaden Jurjaniyya.

Teologisk set var han en overbevist Mu'tazilit. Zamakhsharis ry bygger på hans kommentarer til Koranen, som bliver kaldt al-Kashshaf (= "Afsløreren"). På trods af, at den har Mu'tazili-teologien som grundlag, blev den berømt blandt de lærde og dannede baggrund for den meget læste kommentar af Baidhawi. Al-Zamakhshari giver i al-Kashshaf en gennemgang af Koranen, vers for vers. Han analyserer stilistiske elementer, der fører til Koranens æstetiske effektivitet og uovertrufne kvalitet, og han forsøger at forklare og retfærdiggøre visse uregelmæssigheder i Koranen. Ifølge en senere, maurisk, anmelder er dette en chokerende fejltagelse: Mennesker skal ikke bringe Koranen i overensstemmelse med arabisk grammatik, men ændre den arabiske grammatik, så den stemmer med Koranen.Selv om Al-Zamakhshari skrev en del af sine værker på persisk, var han en stærk fortaler for det arabiske sprogs fortrin.

Zamakhsharis mest berømte værker er:

 کتاب الامکنه والجبال والمیاه (Geografi)
 اساس البلاغه (Litteratur)
 مقدمه الادب (Arabisk til persisk ordbog)
 مفصل انموذج (Nahw: En arabisk grammatik)
 کشاف (En tafsir over Koranen)

Se også 
 Ibn Sina
 Persien
 Islam

Eksterne links 

 Artikel om Zamakhshari i 1911 Encyclopedia.org
 Artikel om Zamakhshari i Fordham.edu

Bibliografi 
 Nawdbigh ul-kalim blev udgivet i 1772 i "Journal asiatique", série 7, vol. VI
 Kitab Muqaddimat ul-Adab blev udgivet i 1844 under titlen Samachscharii Lexicon Arabisch- Persisch
 Atwaq-udh-Dhahab blev senest udgivet i 1876
 Asas ul-balagha blev udgivet i 1882
 Charles F. Horne (ed.): Golden Necklaces Or Maxims Of Zamakhshari (e-bog)
 Andrew J. Lane: A Traditional Mu'tazilite Qur'ān Commentary 
 Sahiron Syamsuddin: “Muhkam and Mutashabih: An Analytical Study of al-Tabari’s and al-Zamakhshari’s Interpretations of Q. 3:7” i Journal of Qur'anic Studies 1:1 1999.

Personer fra Iran
Islam
Tjek fødsels- og dødsår
T.N. Djurhuus

Tummas Napoleon Djurhuus (11. maj 1928 – 1. august 1971) var en af Færøernes største digtere. Han blev født i Kollafjørður og voksede op i Kollafjørður og Thorshavn. Tummas var af en søskendeflok på ti. Han havde sin debut i 1951 med digtsamlingen Ung løg. Han modtog Færøernes litteraturpris (M.A. Jacobsens Heiðursløn) for digtsamlingen Og dansurin gongur i 1958.

T.N. Djurhuus døde under et udlandsophold ved en ulykke, hvor han brækkede halsen.

Kilder 
 Litteraturpriser.dk

Digtere fra Færøerne
Personer fra Strømø
Helmuth Karl Bernhard von Moltke

Helmuth Karl Bernhard Graf von Moltke (født 26. oktober 1800, død 24. april 1891) var en preussisk generalfeltmarskal og onkel til Helmuth Johannes Ludwig von Moltke den yngre.

Biografi 
Moltke fødtes i Parchim i hertugdømmet Mecklenborg-Schwerin som søn af generalløjtnant Friedrich Philipp Victor von Moltke (1768-1845) og fik sin første uddannelse som landkadet i København, hvor han i 1818 blev officer. Allerede i 1822 forlod han Danmark og indtrådte som sekondløjtnant i 8. preussiske infanteriregiment.

1828-1831 blev Moltke efter et kursus ved krigsakademiet beskæftiget med topografisk arbejde, og i 1833 indtrådte han i generalstaben.

1835-1839 var han udsendt som rådgiver for det Osmanniske Riges hær beskæftiget med reorganisering og befæstning, og han fulgte hæren i slag.

Efter at være kommet tilbage til Preussen i 1839 kom Moltke igen til generalstaben, hvor han i 1842 blev major, 1851 oberst og 1856 generalmajor. Fra oktober 1857 stod han i spidsen for generalstaben, og i 1859 udnævntes han til generalløjtnant. I denne tjeneste stod han for planlægningen af felttoget mod Danmark (2. Slesvigske Krig i 1864) og deltog selv som generalstabschef.

Moltke kendes især for dygtig planlægning og føring i den den tyske krig mod Østrig i 1866 og den fransk-preussiske krig 1870-1871. Det var krige, som førte til skabelse af det tyske rige. Det gode udfald skyldtes bl.a. den tidlige anvendelse af jernbane og telegraf. Moltke belønnedes i 1871 med udnævnelse til generalfeltmarskal og penge.

I 1888 trak han sig fra tjeneste, og i 1891 døde han i Berlin.

Forfatterskab 

Moltke supplerede som yngre officer sine indtægter med oversættelser og forfatterskab. Hans krigsberetninger kan stadig læses.

Moltke skrev om militærstrategi under indflydelse af Carl von Clausewitz. Hans opfattelse er, at det stedse er vigtigt at holde flere valgmuligheder åbne, eftersom kun krigens begyndelse lader sig planlægge. I konsekvens heraf er det de militære lederes opgave at forberede sig grundigt på enhver hændelse. Hans tanker kan sammenfattes i den kendte sætning "Ingen plan overlever den første kontakt med fjenden" og den knap så kendte "Strategi er et spørgsmål om hensigtsmæssighed".

Referencer

Eksterne henvisninger 

 Nordisk familiebog sp. 874.

Feltmarskaller fra Preussen
Helmuth Karl Bernhard
Militærhistorikere fra Tyskland
Grever fra Tyskland
Medlemmer af Preussens herrehus
Personer fra Preussen
Personer i den 2. Slesvigske Krig fra Preussen
Tyskere i 1800-tallet
Walhalla
Los Alamos National Laboratory

Los Alamos National Laboratory var laboratoriet i New Mexicos ørken i USA, hvor fysikere fra hele verden, blandt andet danske Niels Bohr, under J. Robert Oppenheimers ledelse stod for udviklingen af atombomben under kodenavnet Manhattan-projektet. Fysikerne var isoleret på denne base for at sikre, at andre lande ikke fik nys om projektet.

Bygninger, konstruktioner og anlæg i New Mexico
Kernevåben
Yann Arthus-Bertrand

Yann Arthus-Bertrand (født 13. marts 1946 i Paris) er en fransk fotograf, der har specialiseret sig i at tage landskabsfotos fra luften. Som 30-årig flyttede han til Masai Mara i Afrika for at studere løver. Her udnyttede han første gang muligheden for at tage landskabsfotos fra luften i en luftballon. Siden har han udgivet over 60 bøger med landskabsfotografier taget fra helikoptere eller luftballoner. Hans arbejder udgives ofte i prestigefyldte magasiner som Paris-Match, Le Figaro Magazine, Stern, Geo, Airone, LIFE og National Geographic.

I maj 2000 udstillede han i Paris en samling af 100.000 landskabsfotografier under titlen Jorden set fra himlen. Her var billeder fra 76 forskellige lande – bl.a. Antarktis, Alaska, det sydlige Argentina, Australien, Siberien og Afrika. Udstillingen, der blev sponsoreret af Unesco, researchede han på i ti år før det endelige projekt stod færdigt. En del af billederne er blevet udstillet over 40 forskellige steder i verden bl.a. i London, Mexico, Senegal, Chile og København. De er nu også udgivet i bogform under titlen 365 dage: Jorden set fra himlen. Senest er projektet blevet filmatiseret af den franske journalist og filmmand Renaud Delourme. Filmen havde premiere i Danmark i 2006. 

Yann Arthus-Bertrand har modtaget den franske orden la Légion d'honneur for sine fotografier af landskaber og den fokus på miljøet, som billederne efterfølgende har givet. Han bor i Paris, hvor han har startet firmaet Altitude, der specialiserer sig i luftfotos og beskæftiger omkring 70 fotografer.

Eksterne henvisninger 

 
 Jorden set fra himlen-udstilling 
 

Fotografer fra Frankrig
Riddere af Æreslegionen
Personer fra Paris
Richter

Richter kan henvise til flere personer:

 Jonathan Richter - (født 1985) dansk fodboldspiller
 Simon Richter - (født 1985) dansk fodboldspiller

 Albert Richter (1837-1899) – dansk oversætter
 Charles Francis Richter – (1900–1985) amerikansk seismolog, skaber af Richterskalaen
 Frants Victor Richter (1873-1949) – dansk fabrikant
 Ingeborg Richter (1884-1945) – dansk forkæmper for husholdningssagen
 Johan Richter (maler) (1665-1745) – svensk-italiensk maler
 Johan Richter (opfinder) (1901-1997) – norsk ingeniør, fabrikant og opfinder (Johan Christopher Fredrik Carl Richter)
 Johan Richter (arkitekt) (1925-1998) – dansk arkitekt (Johan Vondriak Richter)
 M.B. Richter (1868-1943) – dansk fabrikant
 Sonja Richter – (født 1974) dansk skuespillerinde
 Svjatoslav Richter – ukrainsk pianist
 Vilhelm Richter (1840-1911) – dansk jurist og personalhistoriker

Richter kan også henvise til:
 Richterskalaen – skala til måling af størrelsen af et jordskælv.
Organismetanken

Organismetanken dækker over den idé, at samfundet består af en masse dele, der tilsammen udgør samfundet og at disse dele ikke ville kunne fungere alene.

Ordet har sin betydning i metaforen om menneskekroppen, der består af mange dele, der i sig selv ikke har nogen betydning (f.eks. en lille celle, men tilsammen udgør den en hel organisme. Den er gennem tiderne formateret til forskellige betydninger der bruges indefor litteratur, samfundsvidenskaben og filosofi.

Litteratur 
Især for filosofi og litteratur
 Henriksen, Aage (Red.), Erik A. Nielsen og Knud Wentzel. (1975). Ideologihistorie [Bind] 1 : "Organismetænkningen i dansk litteratur 1770-1870". Forlag: Tabula/Fremad. 142 sider. DK5=81.6. .
"I årene omkring 1800 opstod i Tyskland en ny åndsretning: en art helhedsfilosofi eller enhedsvidenskab, som havde begrebet organisme som centralforestilling. ..." (Fra bogens første afsnit: 'En ny erkendelsesform', s. 11)

Se også 
 Gaia-hypotese
 Romantikken i den danske litteratur

Filosofi
Litteratur
Socialvidenskabelige begreber
Émile Durkheim
Det Dyreetiske Råd

Det Dyreetiske Råd er et rådgivende organ, der blev dannet i 1992 i henhold til Dyreværnsloven af 6. juni 1991. Rådet erstattede Det Etiske Råd vedrørende Husdyr, der var etableret i 1986, og hvis arbejdsområde ønskedes udvidet til at omfatte etiske spørgsmål om andet end husdyr.

Rådet kan afgive udtalelser om dyreværn på begæring af justitsministeren, men kan også tage emner op til behandling af egen drift. Det beskæftiger sig kun med overordnede og principielle forhold omkring dette emne og behandler derfor ikke enkeltsager.

Ifølge loven skal rådet bestå af mindst 10 medlemmer samt en formand, der alle udpeges for 3 år ad gangen. Medlemmerne udpeges af justitsministeren, idet følgende har udtaleret:
 dyreværnsorganisationer: To medlemmer
 landbrugets organisationer: To medlemmer
 Forbrugerrådet: ét medlem.

Der er tilknyttet en faglig sekretær til Rådet, og Justitsministeriet stiller juridisk bistand og almindelig sekretariats-bistand til rådighed for dets arbejde.

Det Dyreetiske Råd er repræsenteret i forskellige udvalg, bl.a. Den Nationale Komité, som rådgiver Justitsministeriet i forbindelse med udarbejdelse af nye regler om dyrevelfærd i EU og Europarådet.

I 2006 har rådet 11 medlemmer, der er udpeget for perioden 15. maj 2004 til 15. maj 2007. Formand er cand.scient. i biologi, Bengt Holst.

Eksterne henvisninger 
 
 Bekendtgørelse af dyreværnsloven, Kapitel 5,  Det Dyreetiske Råd. 

Biologi
Danmarks politik
Dyrs rettigheder
Kontorprogram

Et kontorprogram er en edb / software-pakke som indeholder flere programmer, der tilsammen dækker en stor del af de opgaver og behov, som indgår i kontorarbejde. Programsamlingen kan blandt andet indeholde føgende enkeltprogrammer: tekstbehandling, regneark, præsentationsprogram, tegneprogram, databaser, websideeredigeringsprogram, DTP etc.

Blandt prominente eksempler på kontorprogrammer kan nævnes Microsoft Office (proprietær) og OpenOffice.org (åben og gratis).

Program
Program
Peter Sandøe

Peter Sandøe (født 7. marts 1955) er en dansk professor i bioetik. Han er centerleder ved Det Biovidenskabelige Fakultets Center for Bioetik og Risikovurdering. Sandøe er erklæret tilhænger af utilitarisme (nytteetik), som det fremgår af hans bog om etisk prioritering:

Uddannelse 
 1984: mag.art. i filosofi fra Københavns Universitet 
 1988: ph.d. i filosofi fra Oxford Universitet

Arbejde 
 1992–1997: Leder af Bioetisk Forskningsgruppe ved Københavns Universitet, Institut for Filosofi, Pædagogik og Retorik
 1997: Udnævnt til forskningsprofessor i bioetik ved Det Biovidenskabelige Fakultet
 2002: Permanent professorat samme sted

Tillidshverv 
Han har siden 1992 været formand for Det Dyreetiske Råd og valgtes i 2000 til præsident for EurSafe. Den 17. juni 2012 meddeler DR, at Sandøe trækker sig fra posten som formand for Det Dyreetiske Råd på grund af tvivl om hans habilitet på området.

Bibliografi 
Peter Sandøe har skrevet indlæg i mange forskellige tidsskrifter og har som medforfatter bidraget med belysning af etiske forhold omkring dyr i flere bøger. Han er engageret i tværfagligt arbejde, der sammenknytter synsvinkler fra naturvidenskab, sociologi og filosofi. Siden 1990 har hovedvægten i hans forskningsindsats ligget på emner inden for bioetik specielt vedrørende forhold dyrehold, bioteknologi og fødevareproduktion.

Han har offentliggjort 74 artikler i tidsskrifter med "peer-review", flere end 200 andre videnskabelige arbejder og mere end 150 indlæg, som henvender sig til en bredere offentlighed.

Siden 2000 har hans arbejde omfattet flere end 50 foredrag og indbudte, mundtlige oplæg på internationale konferencer og workshops.

Noter

Eksterne henvisninger 
Peter Sandøes publikationer 

Videnskabsfolk fra Danmark
Personer i Kraks Blå Bog
DMI

Danmarks Meteorologiske Institut eller DMI (fra 1. april 1872 til 1. januar 1990 Meteorologisk Institut) er et institut under Klima-, Energi- og Forsyningsministeriet, der varetager de meteorologiske samfundsopgaver i kongeriget Danmark herunder rigets omliggende farvande og luftrum. Institutionen etableredes i 1872 under det daværende Marineministerium.

Opgaver 
Institutionens opgaver er mange og omfatter bl.a.:
prognose- og varslingstjeneste, herunder udsendelse af vejrudsigter 
overvågning af vejr og klima, herunder udsendelse af vejrmeldinger og miljømæssige forhold i atmosfæren
indsamling og bearbejdning af meteorologiske, klimatologiske og oceanografiske målinger og af beslægtede geofysiske parametre 
overvågning og udforskning af drivhuseffekten og stratosfærens ozonbalance
DMI har en iscentral i Narsarsuaq, som varetager isobservations- og ismeldetjeneste for de grønlandske farvande. 
DMI varetager den meteorologiske betjening af den civile luftfart inden for rigsfællesskabet, bl.a. baseret på normer og forskrifter fra FN's organisation for civil luftfart. Der foretages endvidere meteorologisk briefing af piloter og af vejrobservationstjenester på visse lufthavne. Flyvevejrtjenesten etableredes i 1926 
det danske forsvar får meteorologiske informationer til brug for militære operationer. Denne tjeneste etableredes i 1956
Danmarks Klimacenter, der blev etableret i 1998, udfører grundlæggende forskning og undersøgelser af regionale og globale klimaændringer og deres mulige konsekvenser.

Instituttet deltager i Danmarks stormflodsberedskab og det landsdækkende atomberedskab og samarbejder med andre myndigheder inden for miljø- og forureningsområderne.

Sammen med andre forsknings- og undervisningsinstitutioner samt med deltagelse af private firmaer deltager DMI i udvikling og drift af Ørsted satellitten, der foretager målinger af Jordens magnetfelt. 

Til vejrudsigter bruger DMI både NOAA-satellitterne, og Meteosat-satellitterne (fra EUMETSAT).

DMI har fem radarer i Danmark (ekskl. Grønland) til måling af nedbør opstillet på Bornholm, Rømø og Stevns samt i Sindal og Virring.

Historie 
H.C. Ørsted foreslog allerede i 1820, at der skulle foretages systematiske observationer af meteorologiske forhold i Danmark. Men først efter en berømt begivenhed under Krimkrigen i 1854, hvor en storm overraskede den engelsk/franske flåde, blev der sat skub i tingene. Først med oprettelsen af et fransk meteorologisk institut (det nuværende Météo-France) to år senere i 1856.

Danmark fulgte trop i 1872 med Niels Hoffmeyer, der var en tidligere flådeofficer ansat i Krigsministeriet. Instituttet havde fire medarbejdere med Niels Hoffmeyer som bestyrer. DMI har til sammenligning i dag ca. 370 medarbejdere.

Til at begynde med skulle instituttet varetage følgende opgaver rundt omkring i landet:
 Tilvejebringelse af iagttagelser
 Spredning heraf til offentligheden
 Udvikling af videnskabelig meteorologi

Kilder

Ekstern henvisning
DMIs hjemmeside
 Ældre årgange af Meteorologisk Aarbog udgivet af DMI er digitalt tilgængelige via Internet Archive

Meteorologiske institutter
Sektorforskningsinstitutter
Danske styrelser
Solcypres

 
Solcypres (Chamaecyparis obtusa) er et stort, stedsegrønt nåletræ. Løvet lugter sødt og krydret, nogle vil mene eucalyptus-agtigt, når man knuser det.

Beskrivelse 
Væksten er bred og kegleformet. Stammen er helt cy­lindrisk ved jorden og ofte flergrenet et stykke oppe. Der er kun få, udspærrede og opstigende ho­vedgrene. Barken er først dækket af skæl­formede, grønne blade. Senere bliver den rødbrun, og til sidst er den brun med svage furer og grove, grålige strimler. 

Knopperne sidder skjult under skæl­lene. Bladene er skælformede, lidt tykke og afrundede med indadvendt spids. De sidder trykket tæt ind til skuddet. Oversiden er skinnende grøn, mens undersiden er mønstret i hvidt dér, hvor skællene mødes. Hanblomsterne er små og gule. Kog­lerne er runde med 8 til 10 grønne, senere orangebrune skæl. Frøene modner næppe i Danmark.

Rodnettet består af kraftige, fladt udbredte hovedrødder, som er tæt forgrenet ud i talrige finrød­der. Sorterne sælges ofte podet på ædelcypres, så de har dermed dette træs rødder. 

Højde x bredde og årlig tilvækst: 25 x 15 m (25 x 15 cm/år), men sorterne er dog væsentligt mindre!

Hjemsted 
Sol-Cypres hører hjemme i Japan (Honshu og Kyoshu) og på Taiwan, hvor den danner skov på bjergene op mod trægrænsen. 

I Chichibu-Tama-Kai nationalparken, som ligger midt i Honshu, ca. 50 km nordvest for Tokyo, Japan, danner arten en tæt og blandet nåleskov sammen med bl.a. japansk fyr, japansk hemlock, japansk kryptomeria, japansk lærk, japansk ædelgran, jessogran, krybefyr, skrueædelgran og vidunderædelgran

Sorter 
 Chamaecyparis obtusa 'Drath'
 Chamaecyparis obtusa 'Filicoides'
 Chamaecyparis obtusa 'Graciosa'
 Chamaecyparis obtusa 'Nana Gracilis'
 Chamaecyparis obtusa 'Rashahiba'
 Chamaecyparis obtusa 'Tsatssumigold'

Note 

Stedsegrønne
Haveplanter
Nåletræer
Dværgcypres
Jonathan Brandis

Jonathan Gregory Brandis (født 13. april 1976, død 12. november 2003) var en amerikansk film- og tv-skuespiller. Han blev født i Danbury, Connecticut og var enebarn af Greg og Mary Brandis.

Allerede fra en tidlig alder vidste han, at han gerne ville være professionel skuespiller, og som 5-årig begyndte han at medvirke i fjernsynsreklamer. Han havde flere biroller og gæsteoptrædener i film og tv-serier inden sin første hoverolle i eventyrfilmen Den uendelige historie 2. Siden har han medvirket i en række populære film såsom Ladybugs, men mest kendt blev han for rollen som Lucas Wolenczak i science fiction-tv-serien SeaQuest DSV. Han er samtidig kendt for at lægge stemme til bl.a den unge troldmandskurk Mozenrath i tv-serien Aladdin. Som teenager dannede han par med en række senere kendte skuespillerinder som: Tatyana Ali, Heather McComb, Vinessa Shaw og Monica Keena. Han var også ledsager for Brittany Murphy til en gymnasiepromenade.

Jonathan Brandis medvirkede ikke i så mange film som voksen. Det drejede sig mest om uafhængige film uden de store succeser. Som teenager havde han ambitioner om senere i livet om at kunne komme til at instruere film, og han instruerede kortfilmen The Slainesville Boy.

Den 12. november 2003 døde Jonathan Brandis som følge af et selvmordsforsøg. Hans forældre havde udtalt, at han kunne være meget hård ved sig selv, når hans liv ikke helt gik, som han ønskede.

Udvalgt filmografi 
 111 Gramercy Park (2003) (TV) - (Will Karnegian)
 Puerto Vallarta Squeeze (2003) - (Agent Neil Weatherford)
 The Year That Trembled (2002) - (Casey Pedersen)
 Hart's War (2002) - (Pvt. Lewis P. Wakely)
 A Fate Totally Worse Than Death (2000) - (Drew)
 Ride with the Devil (1999/I) - (Cave Wyatt)
 Outside Providence (1999) - (Mousy)
 Two Came Back (1997) (TV) - (Jason)
 Fall Into Darkness (1996) (TV) - (Chad)
 Born Free: A New Adventure (1996) (TV) - (Randal 'Rand' Everett Thompson)
 Her Last Chance (1996) (TV) - (Preston)
 Good King Wenceslas (1994) (TV) - (Prince Wenceslas)
 SeaQuest DSV (1993) TV Series - (Lucas Wolenczak)
 Aladdin (1993/I) TV Series (stemme) - (Mozenrath)
 Sidekicks (1992) - (Barry Gabrewski)
 Ladybugs (1992) - (Matthew/Martha)
 Our Shining Moment (1991) (TV) - (Michael 'Scooter' McGuire)
 It (Det onde) (1990) (TV) - (William 'Stuttering Bill' Denbrough, 12 år gammel)
 Den uendelige historie 2 (1990) - (Bastian Bux)
 Ghost Dad (1990) (stemme)
 Stepfather II (1989) - (Todd Grayland)
 Oliver & Co. (1988) (stemme)
 The Wrong Guys (1988) - (Kid Tim)
 Poor Little Rich Girl: The Barbara Hutton Story (1987) (TV) - (Lance som 11 årig)
 Farligt begær (1987) - (Festdeltager)
 Mystery Magical Special (1986) (TV) - (Jonathan)
 One Life to Live (1986) TV Series - (Young Kevin Riley Buchanan) (1982)

Referencer

Eksterne henvisninger 

 
 

Skuespillere fra Connecticut
Børneskuespillere fra USA
Tegnefilmsdubbere fra USA
Det Nationale Genforeningsråd

Det Nationale Genforeningsråd (Kinesisk: 國家統一委員會; pinyin: Guójiā Tǒngyī Wěiyuánhuì), oprettet i 1990, er et regeringsorgan i Republikken Kina på Taiwan, der har som mål at arbejde for genforening med Folkerepublikken Kina. Rådet har ikke været aktivt siden det blev stoppet i 2000 af Taiwan's præsident Chen Shui-bian, der hælder mod uafhængighed for Taiwan og er imod genforening.

Den 27. februar 2006 meddelte Chan officielt at rådet ville "ophøre med at fungere" og at rådets formål vil ophøre med at være gældende.

Taiwans politik
Taiwans historie
Take it Easy

Take it Easy er en dansk film fra 1986, med manuskript og instruktion af Jesper Høm.

Filmen er opkaldt efter en sang af Leo Mathisen. I filmen spilles Mathisen af Eddie Skoller.

Handling 
Ungdomsfilm, der foregår i sommeren 1945, hvor krigen endelig er forbi i Europa. For den syttenårige Herbert og hans sidekammerat i skolen Allan er det faste tilholdssted München Kroen, hvor Leo Mathisens orkester spiller. Orkestrets trommeslager Spjæt er især Herberts idol, mens Allan mere er interesseret i garderobedamen Anita end i musikken. Herbert bor alene sammen med sin mor, der er pianist. Han har et job som bud hos en købmand, men supplerer indtægterne ved sortbørshandel. Sortbørsvarerne, der kan afsættes på München Kroen, er skaffet i bytte for ting, Herbert har hugget hos moderen eller købmanden. Til sidst sælger han endog moderens flygel. En sort amerikansk officer, han er blevet venner med, griber ind, da forretningerne er ved at gå lovlig vidt.

Medvirkende
Eddie Skoller
Helle Hertz
Stig Hoffmeyer
Ole Ernst
Mek Pek
Kasper Winding
Masja Dessau
Tommy Kenter
Beatrice Palner
Jeanne Boel
Jens Arentzen
Claus Nissen
Anders Peter Bro

Referencer

Eksterne henvisninger 
 

Spillefilm fra Danmark
Danske film fra 1986